b'\n_START_ARTICLE_\nIgor Vjazmikin\n_START_SECTION_\nUra\n_START_PARAGRAPH_\nVjazmikin aloitti jalkapallon kuusivuotiaana, mutta vaihtoi 13-vuotiaana j\xc3\xa4\xc3\xa4kiekkoon. 16-vuotiaana h\xc3\xa4n pelasi jo HK Dynamo Moskovan joukkueessa Neuvostoliiton p\xc3\xa4\xc3\xa4sarjassa. Vuonna 1987 Edmonton Oilers varasi h\xc3\xa4net vuoden NHL:n varaustilaisuuden viimeisen\xc3\xa4. Vjazmikin pelasi kuusi kautta Moskovassa ennen kuin vaihtoi Himik Vorskresenskin joukkueeseen._NEWLINE_Kesken kauden 1991\xe2\x80\x931992 Vjazmikin teki sopimuksen Edmontonin kanssa ja l\xc3\xa4hti Voskresenskist\xc3\xa4 Pohjois-Amerikkaan Edmontonin farmiin Cape Breton Oilersiin. T\xc3\xa4h\xc3\xa4n vaikutti v\xc3\xa4lirikko valmentaja Vladimir Vasiljevin kanssa. Samalla kaudella h\xc3\xa4n pelasi my\xc3\xb6s ainoat nelj\xc3\xa4 otteluaan NHL:ss\xc3\xa4, sill\xc3\xa4 Vjazmikin mahtui huonosti Edmontonin nuoria tulvivaan kokoonpanoon. Seuraavan kauden Vjazmikin pelasi IHL-liigassa edustaen Milwaukee Admiralsia ja Phoenix Roadrunnersia, mik\xc3\xa4 j\xc3\xa4lkeen h\xc3\xa4n palasi Eurooppaan._NEWLINE_Vjazmikin siirtyi kaudeksi Tanskaan, t\xc3\xa4m\xc3\xa4n j\xc3\xa4lkeen kahdeksi vuodeksi Italiaan ja 1995\xe2\x80\x931997 h\xc3\xa4n pelasi Suomessa edustaen Kokkolan Hermest\xc3\xa4 ja Tampereen Ilvest\xc3\xa4. Kaudeksi 1997\xe2\x80\x931998 h\xc3\xa4n palasi Ven\xc3\xa4j\xc3\xa4lle TsSKA Moskovaan. Seuraavan kauden h\xc3\xa4n pelasi HK Severstal T\xc5\xa1erepovetsissa, mink\xc3\xa4 j\xc3\xa4lkeen h\xc3\xa4n lopetti ammattilaisuransa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nVjazmikin kuoli 43-vuotiaana 30. lokakuuta 2009 sairastettuaan pitk\xc3\xa4\xc3\xa4n.'